(Música folk)
Ao mesmo tempo que traballas, creas e innovas.
Mentres estudas ou fas deporte.
Ao tempo que te esforzas por saír adiante.
Mentres compartes, vives e soñas.
No Parlamento de Galicia
traballamos para mellorar a vida de todas as galegas e galegos
e solucionar os seus problemas.
O Parlamento abre as portas para que poidas coñecer
a primeira institución da nosa comunidade autónoma,
un espazo plural, fiel reflexo da sociedade galega,
onde se aproban as leis, se exerce o control sobre o goberno
e se garante o bo funcionamento da democracia.
Calquera cidadán pode participar na actividade parlamentaria,
porque todo o que acontece en Galicia está no Parlamento.
Por iso, milleiros de galegos e galegas xa nos visitaron,
e centos deles veñen diariamente a coñecernos.
E ti, vés ao Parlamento?